ANC-vroueliga ontstoke oor opgeskorte vonnis ná verkragting | Maroela Media
Die ANC-vroueliga het Vrydag die Nasionale Vervolgingsgesag versoek om appèl aan te teken teen die vonnis van 'n beampte van die SAID wat skuldig bevind is aan verkragting.
Dalton Zulu Nyambi (50), 'n senior inspekteur by die grenspos in Mpumalanga, het skuldig gepleit op aanklag dat hy op 10 September 2013 'n 13-jarige verkrag het terwyl hy onder die invloed van alkohol was. Hy is Woensdag in die Boschfontein-streekshof tot ses jaar tronkstraf gevonnis wat vir vyf jaar opgeskort is. Klik hier om meer te lees.
"Indien hy dus vir die volgende vyf jaar geen misdade pleeg nie, sal hy geen tronkstraf uitdien nie," het die vroueliga in 'n verklaring gesê.
Angie Motshekga, president van die vroueliga, het Vrydag gesê geregtigheid het nie geseëvier nie. "'n Ouer man het 'n jong meisie gemanipuleer, haar onwettig alkohol gegee en toe misbruik gemaak van die situasie. Volgens ons wet is dit 'n verkragting en die perverse ou man moet tronk toe gaan."